open-index/open-wikipedia-markdown huggingface dataset:
நவ்ஜோத் கவுர் சித்து

**நவ்ஜோத் கவுர் சித்து**(*Navjot Kaur Sidhu*) ஓர் இந்திய அரசியல்வாதியும் பஞ்சாப் சட்டமன்றத்தின் முன்னாள் உறுப்பினரும் ஆவார். பாரதிய ஜனதா கட்சி வேட்பாளராக அமிர்தசரசு கிழக்கு சட்டமன்றத் தொகுதியிலிருந்து 2012ஆம் ஆண்டில் இவர் சட்டமன்றத்திற்கு தேர்ந்தெடுக்கப்பட்டார். இவர் தலைமை நாடாளுமன்றச் செயலாளராக நியமிக்கப்பட்டார்.

## குடும்பம்
இவர் தொழிலில் மருத்துவராக உள்ளார். மேலும், பாட்டியாலா அரசு ராஜீந்திர மருத்துவமனையில் பணியாற்றினார். பின்னர் 2012 ஜனவரியில் பதவியிலிருந்து விலகி அரசியலில் சேர்ந்தார். இவர் முன்னாள் துட்டுப்பாட்ட வீரரும் காங்கிரஸ் கட்சியின் தலைவருமான நவ்ஜோத் சிங் சித்து என்பவரை மணந்தார். இவர்களுக்கு கரண் என்ற மகனும் மகள் ரபியாவும் உள்ளனர்.

## அரசியல்
முதலமைச்சர் பிரகாஷ் சிங் பாதல் மீது தாக்குதலைத் தொடங்குவதற்கு முன், கவுர் தனது முகநூல் பக்கத்தில் பாரதிய ஜனதா கட்சியிலிருந்து வெளியேறுவதாக அறிவித்தார். இவரது கணவரும், துடுப்பாட்ட வீரரும் பின்னர், அரசியல்வாதியாக மாறிய நவ்ஜோத் சிங் சித்து, பாரதிய ஜனதா கட்சியின் பஞ்சாப் பிரிவிலும், சிரோமணி அகாலிதளத்தின் தலைமையுடனும் சிறந்த உறவுகளை கொண்டிருக்கவில்லை. 1 ஏப்ரல் 2016 அன்று ஒரு செய்தியை வெளியிட்டார். அச்செய்தியில், "இறுதியாக நான் பாஜகவை விட்டு வெளியேறுகிறேன். எனது சுமை முடிந்துவிட்டது" என்று கூறினார்.

மொகாலியில் ஒரு தனியார் மருத்துவமனையை நடத்தி வரும் ஒரு மூத்த மாநில அரசு மருத்துவ அதிகாரியை நவ்ஜோத் கவுர் ஒரு இரகசிய நடவடிக்கை மூலம் அம்பலப்படுத்தினார். அப்போதைய மத்திய சுகாதார அமைச்சர் குலாம் நபி ஆசாத் இவரை சுகாதாரத் துறையில் சீர்திருத்தங்களுக்கான பாலினத்தை அறிவதை தடுக்கும் தேசியக் குழுவில் உறுப்பினராக்க அழைத்தார்.

## குறிப்புகள்

பகுப்பு:பஞ்சாப் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1963 பிறப்புகள்
பகுப்பு:பஞ்சாப் சட்டமன்ற பெண் உறுப்பினர்கள்
பிபி பிமல் கவுர்

**பிபி பிமல் கவுர்** (*Bibal Kaur Khalsa*) (இறப்பு: 1991) ஓர் இந்திய அரசியல்வாதியும், இந்திரா காந்தியைக் கொலை செய்த இரு கொலையளிகளுள் ஒருவரான பியாந்த் சிங்கின் மனைவியும் ஆவார்.

## பின்னணி
இவரின் கணவர் முன்னாள் பிரதமர் இந்திரா காந்தியை படுகொலை செய்தபோது பிபி பிமல் கவுர் *லேடி ஹார்டிங் மருத்துவக் கல்லூரியில்* ஒரு செவிலியராகப் பணிபுரிந்து கொண்டிருந்தார். படுகொலை நடந்த உடனேயே இவர் இந்திய பாதுகாப்பு படையினரால் தேடுதலுக்கு ஆளானார். இவர் தனது குழந்தைகளான அம்ரித், சரப்ஜீத், ஜாஸ்ஸி ஆகியோரை வீட்டில் விட்டுவிட்டு பல நாட்கள் காணாமல் போனார். தம்தாமி தக்சல் என்ற சீக்கிய மரபு சார்ந்த கல்வி அமைப்பானது இவரது குழந்தைகளின் கல்விக்காக இரண்டு ஆண்டுகளுக்கான செலவினைக் கொடுத்தனர்.

## போராட்டம்
பிமல் கவுர் பின்னர் குருத்துவார் ஒன்றில் தீக்குளிக்கப் போவதாக பேசிய பேச்சுக்காக கைது செய்யப்பட்டு இரண்டு ஆண்டுகள் சிறையில் அடைக்கப்பட்டார். 1986 ஆம் ஆண்டு சூன் 4 ஆம் நாள் தனக்கு 35 வயதாக இருந்தபோது, அமிர்தசரசு பொற்கோயிலில் நடத்தப்பட் புளூஸ்டார் நடவடிக்கையை எதிர்த்து இருநூறுக்கும் மேற்பட்ட ஆயுதமேந்திய கலகக்காரர்கள் கூட்டத்துடன் நுழைந்தார். இக்கூட்டம் காலிஸ்தானுக்கு ஆதரவான முழக்கங்களை எழுப்பியது. அப்போது முதல்வராயிருந்த மிதவாதப் போக்கு கொண்ட சுர்ஜித் சிங் பர்னாலாவை கொலை செய்யப்போவதாக பகிரங்கமாக அச்சுறுத்தியது. இதில் ஒரு காவலர் கொல்லப்பட்டார். மேலும், 7 பேர் காயமடைந்தனர். பல பத்திரிகையாளர்கள், சுமார் பன்னிரெண்டு காவலரின் மரணத்தைக் கண்டும் மௌனமாகவே இருந்தனர்.

## அரசியல்
பின்னர், இவர் ரூப்நகர் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். இவரது மாமனார், பியாந்த் சிங்கின் தந்தை, சுச்சா சிங் மலோவா நாடாளுமன்ற உறுப்பினராக இருந்தார்.
இவரின் மகன் சர்ப்ஜித் சிங், சிம்ரஞ்சித் சிங் மான் தலைமையிலான சிரோன்மணி அகாலிதளம் (ஏ) கட்சியின் சார்பில், 2004 ஆம் ஆண்டில் பஞ்சாப்பில் உள்ள மானசாவின் பட்டிண்டா தொகுதியிலிருந்து மக்களவைக்குப் போட்டியிட பரிந்துரைக்கப்பட்டார்.

## சர்ச்சை மரணம்
இவர் 1991 ஆம் ஆண்டு செப்டம்பர் 2 ஆம் நாள் இறந்தார்.
பிமல் கவுரின் மரணத்தில் மர்மம் மறைந்துள்ளதாக பேசப்பட்டது. பத்திரிகைகளின் முதல் கட்ட அறிக்கைகள் பிமல் கல்சா சயனைடு உட்கொண்டதாகக் குறிப்பிட்டது. இவரது பராமரிப்பில் சிறு குழந்தைகள் இருந்ததால், “பலவந்தமாக சயனைடு வழங்கப்பட்டதா?” என்ற சந்தேகம் உடனடியாக எழுந்தது. இதனையடுத்து, இவர் துணிகளை சலவை செய்து மின் இஸ்திரிப்பெட்டியைப் பயன்படுத்திய போது மின்அதிர்ச்சியின் காரணமாக இறந்ததாக காவல்துறை இவரது மரணத்தில் உள்ள மர்மத்தை முடித்து வைத்தனர். பொதுவாக 13 வயது சிறுவன் ஒருவன்  இந்த வேலையைச் செய்து வந்தார். ஆனால் இந்தச் சிறுவன் பிமல் கவுர் இறக்கும் போது வீட்டில் இல்லை. இவரது வீட்டின் அருகிலுள்ள உறவினர் பிரேதப் பரிசோதனையைக்கு கோரினார். சாதாரணமான சூழ்நிலையில், காவல்துறை கோரிக்கையின் பேரில் பிரேதப் பரிசோதனையை நடத்த வேண்டிய கட்டாயத்தில் இருந்தது. இருப்பினும், காவல்துறை இதை மறுத்துவிட்டது.

## மேற்கோள்கள்

பகுப்பு:1991 இறப்புகள்
பகுப்பு:பஞ்சாபி மக்கள்
பகுப்பு:மனித உரிமை மீறல்கள்
பகுப்பு:பஞ்சாப் நபர்கள்
பகுப்பு:9வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
மெஹ்ரீன் பிர்சாடா

**மெஹ்ரீன் கவுர் பிர்சாடா** (*Mehreen Kaur Pirzada*) (பிறப்பு: சனவரி 5, 1995) ஓர் இந்திய நடிகையும் , வடிவழகியுமாவார். இவர் முக்கியமாக தெலுங்கு, தமிழ் மொழி படங்களில் தோன்றினார்.  2016 ஆம் ஆண்டில் தெலுங்குத் திரைப்படமான *கிருஷ்ணா காடி வீர பிரேமா கதா* மூலம் அறிமுகமானார் . இவர் 2017ஆம் ஆண்டில் *பில்லௌரி* என்ற படத்தின் மூலம் பாலிவுட்டில் அறிமுகமானார். மேலும், இதே ஆண்டில் நெஞ்சில் துணிவிருந்தால்  என்ற தமிழ் படத்தில் அறிமுகமானார்.

## ஆரம்ப கால வாழ்க்கை
இவர், சனவரி 5, 1994 அன்று பஞ்சாபின் பட்டிண்டாவில் ஒரு சீக்கியக் குடும்பத்தில் ஒரு விவசாயியும், அசையா சொத்து வணிகரான தந்தைக்கும் இல்லத்தரசியான் தாய்க்கும் பிறந்தார். இவரது ஒரே உடன்பிறப்பான குர்பத்தே பிர்சாடா என்பவரும்  வடிவழகரும் நடிகரும் ஆவார்.

### விளம்பரத் தொழில்
பிர்சாடா, தனது பத்து வயதில், அழகுப் போட்டியில் கலந்து கொண்டு "கசௌலி இளவரசி" என்ற பட்டத்தை வென்றார். பின்னர் இவர் தொராண்டோவில் 'மிஸ் ஆளுமை தெற்காசியா கனடா 2013' என முடிசூட்டப்பட்டார். 'ஜெமினி பேஸ் வடிவழகு' நிறுவனம் மூலம் பிரபலமான வடிவமைப்பாளர்களுக்காக இவர் மாதிரியாக இருந்தார். மேலும் கனடாவிலும் [இந்தியாவிலும் [நிக்கன், பியர்ஸ், தம்ஸ் அப் போன்ற பொருட்களை விளம்பரப் படுத்துகிறார்.

### திரைப்பட வாழ்க்கை
இவர், *கிருஷ்ணா காடி வீர பிரேமா கதா* என்ற தெலுங்குத் திரைப்படத்தின் மூலம் அறிமுகமானார்.இ தில் இவர் மகாலட்சுமி என்ற கதாபாத்திரத்தில் நடித்திருந்தார். இந்த படம் தெலுங்கு மாநிலங்களிலும், அமெரிக்கத் திரையரங்கங்களிலும் வெற்றிகரமாக ஓடியது. மார்ச் 2017இல், அனுஷ்கா சர்மா, தில்ஜித் தோசன்ஜ், சூரஜ் சர்மா ஆகியோருடன் *பில்லௌரி* என்ற படத்துடன் பாலிவுட்டில் அறிமுகமானார்.

## தனிப்பட்ட வாழ்க்கை
அரியானாவின் முன்னாள் முதல்வர் பஜன்லாலின் பேரனும், ஆதம்பூர் தொகுதியின் சட்டமன்ற உறுப்பினருமான குல்தீப் பிஷ்னாய் என்பவரை மார்ச் 2021 இல் நிச்சயதார்த்தம் செய்தார். 2021 ஆம் ஆண்டில் இவர்களது திருமணம் திட்டமிடப்பட்டது. இருப்பினும், இந்தியாவில் கொரோனாவைரசுத் தொற்று காரணமாக ஒத்திவைக்கப்பட்டது. ஆனால் பின்னர், இவர்களது இந்த திருமண ஒப்பந்தம் ஜூலை 2021 ஆரம்பத்தில் கைவிடப்பட்டது.

## மேற்கோள்கள்

## வெளி இணைப்புகள்
* 
* 
* Tollywood Information

பகுப்பு:பஞ்சாப் நபர்கள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1995 பிறப்புகள்
பகுப்பு:வாழும் மக்கள்
சத்யவதி ரத்தோடு

**சத்தியவதி ரத்தோடு** (*Satyavathi Rathod*) (பிறப்பு: அக்டோபர் 31, 1969) ஓர் இந்திய அரசியல்வாதியாவார்.  தெலங்காணாவின் பட்டியல் சாதி நலத்துறை, பெண்கள் மற்றும் குழந்தைகள் நல அமைச்சராக 2019 முதல் பணியாற்றி வருகிறார். தெலங்காணாவில் அமைச்சராக பணியாற்றிய முதல் பழங்குடி பெண்ணான இவர் தெலங்காணா இராட்டிர சமிதி கட்சியைச் சேர்ந்த தெலங்கானா சட்ட மேலவையில் உறுப்பினராக உள்ளார். இவர் முன்பு தெலுங்கு தேசம் கட்சியிலிருந்து 2009இல் ஆந்திர மாநில சட்டசபைக்கு தொர்னாங்கல் சட்டமன்ற தொகுதி தொகுதியிலிருந்து தேர்ந்தெடுக்கப்பட்டார்.

## சொந்த வாழ்க்கை
சத்தியவதி, 1969 அக்டோபர் 31ஆம் தேதி தெலங்கானாவின் இன்றைய மகபூபாபாத் மாவட்டத்தின் குரவி மண்டலத்திலுள்ள பெத்த தண்டா என்ற குக்கிராமத்தில் (பிரிக்கப்படாத ஆந்திரா) இலிங்கிய நாயக் - தாஸ்மி பாய் ஆகியோருக்கு ஐந்து உடன்பிறப்புகளில் இளையவராக பிறந்தார்.

எட்டாம் வகுப்புக்குப் பிறகு, இவர் பள்ளியை விட்டு வெளியேறி கோவிந்த் ரத்தோட் என்பவரை மணந்தார். ஜூலை 2009 இல் சாலை விபத்தில் இவரின் கணவர் இறந்தார்.  இவருக்கு இரண்டு மகன்கள் உள்ளனர்.

பின்னர் ஒரு திறந்தநிலை பல்கலைக்கழகத்தில் பட்டம் பெற்றார்.

## தொழில்
இவர், 1989 இல் தனது அரசியல் வாழ்க்கையைத் தொடங்கினார். இவர் தெலுங்கு தேசம் கட்சியில் சேர்ந்து, அதே ஆண்டு தொர்னாங்கல் சட்டமன்ற தொகுதியிலிருந்து போட்டியிட்டார். ஆனால் இந்திய தேசிய காங்கிரசு வேட்பாளர் ரெட்டிய நாயக்கிடம் தோற்றார். 1995இல், இவர் குந்திரதிமடுகு ஊராட்சித் தலைவராகத் தேர்ந்தெடுக்கப்பட்டார். பின்னர் 2006 இல், நரசிம்முலபேட்டையின் மாவட்டத் தலைவரானார்.

2009 ஆந்திர மாநில சட்டமன்றத் தேர்தலில், இவர், தொர்னாங்கல்  தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.   மார்ச் 2014 இல், இவர் தெலுங்கு தேசம் கட்சியை விட்டு வெளியேறி தெலங்காணா இராஷ்டிர சமிதி  கட்சியில் சேர்ந்தார். 2014ஆம் ஆண்டில் அதே தொகுதியில் மீண்டும் போட்டியிட்டார். ஆனால் காங்கிரசின் ரெட்டிய நாயக்கிடம் மீண்டும் தோற்றார். 2018 சட்டமன்றத் தேர்தலில் இவர் போட்டியிடவில்லை.

மார்ச் 2019 இல், இவர் தெலங்காணா சட்ட மேலவை உறுப்பினராகத் தேர்ந்தெடுக்கப்பட்டார். க. சந்திரசேகர் ராவின் இரண்டாவது அமைச்சரவையில் பட்டியல் சாதி  நலத்துறை, பெண்கள் மற்றும் குழந்தைகள் நல அமைச்சராக 2019 செப்டம்பரில் பதவியேற்றார். தெலங்காணாவில் அமைச்சராக பணியாற்றிய ஒரு பழங்குடியினத்தைச் சேர்ந்த முதல் பெண் என்ற பெருமையையும் பெற்றார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தெலங்காணா அரசியல்வாதிகள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
சீட்டோசுகேரசு

**''சீட்டோசுகேரசு** (Cetoscarus)* என்பது [[கிளி மீன்]] [[பேரினம் (உயிரியல்)|பேரினம்]] ஆகும். இது இந்தோ-பசிபிக் பகுதிகளில் காணப்படுகிறது.

== சிற்றினங்கள் ==

* *சீட்டோசுகேரசு பைகலர்* <small>(ரப்பெல், 1829)</small>
* *சீட்டோசுகேரசு ஓசெல்லடசு'' (வலென்சியன்சு, 1840)

## மேற்கோள்கள்


பகுப்பு:மீன் பேரினங்கள்
அஞ்சும் மௌத்கில்

**அஞ்சும் மௌத்கில்** (*Anjum Moudgil*) இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 1994 ஆம் ஆன்டு சனவரி மாதம் 5 ஆம் தேதியன்று இவர் பிறந்தார். சண்டிகர் நகரைச் சேர்ந்த இவர்  பஞ்சாபைப் பிரதிநிதித்துவப்படுத்துகிறார்.

## ஆரம்ப கால வாழ்க்கை
சண்டிகரில் உள்ள தூய நெஞ்ச மூத்தோர் உயர்நிலைப் பள்ளியில் படிக்கும் போதே அஞ்சும் துப்பாக்கி சுடத் தொடங்கினார். சண்டிகரின் டி.ஏ.வி கல்லூரியில் வாழ்வியல் புலத்தில்  பட்டப்படிப்பும் முதுகலைப் படிப்பும்  முடித்தார். விளையாட்டு உளவியலில் பாடத்திலும் முதுகலை படித்து முடித்தார். இவர் ஒரு தீவிரமான படைப்புக் கலைஞராவார். இவரது பல கலைப்படைப்புகளை விற்பனை செய்துள்ளார்.

## தொழில்
சாங்வோனில் நடந்த பன்னாட்டு குறி பார்த்து சுடுதல் கூட்டிணைவு  உலக வெற்றியாளர் போட்டியில்  பெண்கள் 10 மீ காற்றுத் துப்பாக்கிப் போட்டியில் அஞ்சும் வெள்ளிப் பதக்கம் வென்றார்.

24 வயதான  அஞ்சும் மதிப்புமிக்க போட்டிகளில் இந்திய மூத்தோர்  அணியின் பதக்கக் கணக்கைத் திறக்க எட்டு இறுதிப் போட்டிகளில் மொத்தம் 248.4 புள்ளிகளை எடுத்துள்ளார்.

மியூனிக்கில் நடைபெற்ற 2016 உலகக் கோப்பையில் 9 ஆவது இடமும் உலக பல்கலைக்கழக வெற்றியாளர் போட்டியில்  வெள்ளிப் பதக்கமும் வென்றார்.   தெற்காசிய விளையாட்டுப் போட்டிகளில் தங்கம் வென்றார்.

### 2017
இவர் 10 மீ காற்றுத் துப்பாக்கி போட்டியில்  சர்தார் சாசன்  சிங் சேத்தி நினைவு வல்லுநர்கள் போட்டியில் வெள்ளிப் பதக்கம் வென்றார்.

### 2018
மெக்சிகோவில் நடந்த பன்னாட்டு துப்பாக்கி சுடும் கூட்டிணைவு  உலகக் கோப்பையில் பெண்கள் 50 மீ துப்பாக்கி  3 நிலைகள்  போட்டியில் வெள்ளிப் பதக்கம் வென்றார்.  பொதுநலவாய  விளையாட்டுப் போட்டிகளில்  455.7 புள்ளிகள் எடுத்து அஞ்சும் வெள்ளிப் பதக்கத்தைப் பெற்றார்.   தகுதி சுற்றில் 589 புள்ளிகள் எடுத்து இவர் பொதுநலவாய விளையாட்டுப் போட்டிகளில் நிகழ்த்தப்பட்ட சாதனையை குறிப்பிடத்தக்க வித்தியாசத்தில் முறியடித்தார்.

### 2019
2019 ஆம் ஆண்டு மே மாதம் முதல் நாளன்று 10 மீ காற்றுத் துப்பாக்கி வகை சுடுதலில் உலகத் தரவரிசையில் இரண்டாம்  இடத்தைப் பிடித்தார். மகளிர் 50 மீ 3 நிலை வகையில்  இந்தியாவின் தரவரிசையில் முதல் இடத்தில் உள்ளார்.

## விருதுகள்
2019 ஆம்  ஆண்டிற்கான அருச்சுனா விருதுக்கு இந்திய அரசாங்கம் தேர்ந்தெடுக்கப்பட்ட 19 விளையாட்டு வீரர்களில் அஞ்சுமும் ஒருவராவார்.

## மேற்கோள்கள்

## வெளி இணைப்புகள்
* Anjum Moudgil on Twitter
* Anjum Moudgil at the International Shooting Sport Federation

பகுப்பு:அருச்சுனா விருது பெற்றவர்கள்
பகுப்பு:1994 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
பெல்லம்கொண்டா சீனிவாஸ்

**பெல்லம்கொண்டா சாய் சீனிவாஸ்** (*Bellamkonda Sai Sreenivas*) (பிறப்பு 3 சனவரி 1993) தெலுங்குத் திரைப்படங்களில் பணியாற்றும் ஓர் இந்திய நடிகராவார். திரைப்படத் தயாரிப்பாளர் பெல்லம்கொண்டா சுரேஷின் மகனான இவர், *அல்லுடு சீனு* (2014) என்ற அதிரடி நகைச்சுவைத் திரைப்படத்தின் மூலம் அறிமுகமானார். இது இவருக்கு சிறந்த தென்னிந்திய அறிமுக நடிகருக்கான பிலிம்பேர் விருதைப் பெற்றுத் தந்தது.

## தொழில்
சீனிவாஸ், சமந்தா அக்கினேனியும் பிரகாஷ் ராஜும் முக்கிய வேடத்தில் நடிக்க 2014 ஆம் ஆண்டு வெளிவந்த *அல்லுடு சீனு* என்ற தெலுங்குத் திரைப்படத்தின் மூலம் அறிமுகமானார்.

அதே ஆண்டில் *ரபாசா* என்ற படத்தில் தனது தந்தையுடன் இணைந்து தயாரிப்பாளரானார். ஆனால், இப்படம் வணிக ரீதியில் தோல்வியடைந்தது. 

2016 ஆம் ஆண்டில், தமிழில் வெற்றி பெற்ற சுந்தரபாண்டியன்  படத்தின் தெலுங்கு மறு ஆக்கமான *ஸ்பீடூன்னோடு* என்ற படத்தில், சொனரிக்கா பாடோரியா, பிரகாஷ் ராஜ் ஆகியோருடன் நடித்திருந்தார். ரகுல் பிரீத் சிங்கின் இணையாக "*ஜெய ஜானகி நாயகா*" என்ற படத்திலும், பூஜா ஹெக்டேவுடன் "*சாக்ஷியம்*" என்ற படத்திலும், காஜல் அகர்வால், மெஹ்ரீன் பிர்சாடா ஆகியோருடன் "*கவசம்*" என்ற படத்திலும், "*சீதா*" என்ற படத்திலும் மீண்டும் காஜல் அகர்வாலுக்கு இணையாக இவர் நடித்தார். அனுபமா பரமேசுவரனுடன் இணையாக தமிழில் வெளிவந்த ராட்சசனின் தெலுங்கு மறுஆக்கமான "*ராக்ஷாசுடு*" படத்திலும் நடித்தார். 2021ஆம் ஆண்டில், இவர் நபா நடேஷ், அனு இம்மானுவேல் ஆகியோருடன் "*அல்லுடு ஆதர்ஸ்*" என்ற படத்தில் நடித்தார்.

நவம்பர் 2020இல், பெல்லம்கொண்டா தெலுங்குத் திரைப்படமான சத்ரபதி (2005) படத்தின் இந்தி மறுஆக்கத்தில் நடிப்பார் என்று அறிவிக்கப்பட்டது, இது இவரது பாலிவுட் அறிமுகமாக இருக்கும். வி.வி விநாயக் இப்படத்தின் இயக்குநராக ஒப்பந்தம் செய்யப்பட்டார்.

## மேற்கோள்கள்

## வெளி இணைப்புகள்

* 
* 

பகுப்பு:குண்டூர் மாவட்ட நபர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:1993 பிறப்புகள்
மு. கந்தசாமி

**மு. கந்தசாமி** (*M. Kandaswamy*) என்பவர் இந்திய தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் புதுச்சேரி ஒன்றியம் ஏம்பலம் சட்டமன்றத் தொகுதியிலிருந்து 2016ஆம் ஆண்டு புதுச்சேரி சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இவர் புதுச்சேரி வே. நாராயணசாமி அமைச்சரவையில் சமூக நலம், பிற்படுத்தப்பட்டோர் நலம், கூட்டுறவுத் துறை, குடிமைப்பொருள், நுகர்வோர்நலம், தொழிலாளர் மற்றும் வேலைவாய்ப்பு, சுற்றுச்சூழல் மாசுபாடு, அறிவியல் தொழில்நுட்பம் மற்றும் சுற்றுச்சூழல், துறைமுக அமைச்சராகப் பதவி வகித்தார்.

## மேற்கோள்கள்


பகுப்பு:புதுச்சேரி அமைச்சர்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பன்சாரா ஆறு

[வலது|thumb|500x500px|மேகமூட்டமான [பருவப் பெயர்ச்சிக் காற்று|பருவமழை நாளில் **பன்சாரா ஆறு.** இந்த புகைப்படம் துலே நகரப் பக்கத்திலிருந்து எடுக்கப்பட்டது, மறுபுறம் துலேவின் புறநகர்ப் பகுதியான தியோபூர். படம் *சோட்டா புல்* அல்லது இடது புறத்தில் சிறிய பாலம், மற்றும் *மோத்தா புல்* அல்லது வலது புறத்தில் பெரிய பாலம் ஆகியவற்றைக் காட்டுகிறது.]]
**பன்சாரா கான்** அல்லது **பன்சாரா** (*Panzara River*) என்ற ஆறு இந்தியாவின் மகாராஷ்டிரா மாநிலத்தில் காந்தேஷ் பிரதேசத்தில் ஓடும் ஆறாகும். இது தபதி ஆற்றின் துணை ஆறாகும். துலே மாவட்டத்தில் உள்ள பிம்பால்னர் தால் - சக்ரி என்ற சிறிய நகரத்திலிருந்து சில கிலோமீட்டர் தொலைவில் பஞ்ச்ரா ஆறு உருவாகிறது. சக்ரி வட்டத்தில் பன்சாரா ஆற்றில் அக்கல்படா அணை கட்டப்பட்டுள்ளது. ஆற்றின் தலைப்பகுதியில் ஒரு சிறிய நீர்த்தேக்கம் உள்ளது. இது லதிபாடா அணை கட்டப்பட்டபோது உருவாகியது.

## மேற்கோள்கள்

 

பகுப்பு:இந்திய ஆறுகள்
பகுப்பு:மகாராட்டிர ஆறுகள்
தம்பி (2019 திரைப்படம்)

***தம்பி*** ( *Thambi* ) என்பது ஜீது ஜோசப் இயக்கத்தில் 2019இல் தமிழ் மொழியில்-வெளிவந்த அதிரடித் திரைப்படமாகும். இப்படத்தின் கதையை இரென்சில் டிசில்வா, சமீர் அரோரா, ஜீது ஜோசப், கே.மணிகண்டன் ஆகியோர் இணைந்து எழுதியுள்ளனர். இதை வியாகாம் 18 மோஷன் பிக்சர்ஸும் பேரலல் மைண்ட் புரொடக்சன்சும் இணைந்து தயாரித்தன. கார்த்திக், ஜோதிகா, சத்யராஜ் ஆகியோர் நடித்துள்ள இப்படம் ஒரு இளைஞனைப் பின்தொடர்கிறது. அவன் ஒரு உள்ளூர் அரசியல்வாதியின் நீண்டகாலமாக காணாமல் போன மகன் என்று நம்பப்படுகிறது. ஆனால் அவனது அடையாளத்தை அரசியல்வாதியின் மகள் கேள்விக்குள்ளாகுகிறார். இப்படத்தில் நிகிலா விமல், அன்சன் பால், பாலா, சௌகார் ஜானகி, சீதா ஆகியோர் இணைந்து நடித்துள்ளனர். கோவிந்த் வசந்தா இப்படத்திற்கு இசையமைத்திருந்தார் .

இத்திரைப்படம் 20 திசம்பர் 2019 அன்று வெளியானது. நடிப்பு, அதிரடி காட்சிகள் கதை ஆகியவற்றுகாகப் பாராட்டப்பட்டது. கலவையான வரவேற்பு இருந்தபோதிலும், படம் வணிக ரீதியான வெற்றியைப் பெற்றது.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
நிகிலா விமல்

**நிகிலா விமல்** (*Nikhila Vimal*) ஓர் இந்திய நடிகையாவார். இவர் மலையாளத் திரையுலகிலும், தமிழ்த் திரையுலகிலும், தெலுங்கு திரையுலகிலும் முக்கியமாக பணியாற்றுகிறார். கேரளாவின் சாலோம் தொலைக்காட்சியில் ஒளிபரப்பப்பட்ட பெண் புனிதர் அல்போன்சாவின் ஆவணப்படத்துடன் தொலைக்காட்சியில் தனது நடிப்பு வாழ்க்கையைத் தொடங்கினார்.

## தனிப்பட்ட வாழ்க்கை
நிகிலா விமல் பவித்ரன் -கலாமண்டலம் விமலாதேவி ஆகியோருக்கு மகளாக கேரளாவின் தளிப்பரம்பாவில் பிறந்தார். இவரின் தந்தை புள்ளிவிவரத் துறையில் இருந்து ஓய்வு பெற்றவர். இவரது தாய் ஒரு நடனக் கலைஞராவார். இவரது மூத்த சகோதரி அகிலா விமல் தில்லியின் ஜவகர்லால் நேரு பல்கலைக்கழகத்தில் நாடக கலைகளில் ஆராய்ச்சி அறிஞர் ஆவார். நிகிலா விமல் பரதநாட்டியம், குச்சிப்புடி, கேரள நடனம், தனி நடிப்பு ஆகியவற்றைக் கற்றுக்கொண்டார். மேலும் இவர் இளைஞர் விழாக்களில் தனது இருப்பைக் காட்டினார். தளிபரம்பாவின் சர் சையத் கல்லூரியில் 2016 இல் தனது இளங்கலை அறிவியல் (தாவரவியல்) பட்டத்தைப் பெற்றார் .

## திரை வாழ்க்கை
2009ஆம் ஆண்டில் *பாக்யதேவதா* (2009) என்ற மலையாளத் திரைப்படம் மூலம் திரையுலகில் அறிமுகமானார்.வெற்றிவேல் (2016) என்ற படத்தில் லதா என்ற கதாபாத்திரத்தில் நடித்து தமிழில் அறிமுகமானார். பின்னர், கிடாரி (2016), அரவிந்தண்டே அதிதிகல் (2018), நான் பிரகாசன் (2018), மேரா நாம் ஷாஜி (2019), ஒரு யாமண்டன் பிரேமகதா (2019), தம்பி (2019), அஞ்சாம் பத்திரா (2020), பூசாரி (2021) போன்ற படங்களிலும் நடித்தார்.

## மேற்கோள்கள்

## வெளி இணைப்புகள்
*
*
*

பகுப்பு:1994 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:கண்ணூர் மாவட்ட மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கேரள நடிகைகள்
பகுப்பு:வாழும் மக்கள்
கோவிந்த் வசந்தா

**கோவிந்த் வசந்தா** (*Govind Vasantha*) (பிறப்பு: அக்டோபர் 29, 1988) ஓர் இந்திய இசையமைப்பாளரும், பாடகரும், வயலின் இசைக்கலைஞரும் ஆவார். இவர் மலையாளத் திரையுலகிலும், தமிழ்த் திரைப்படங்களிலும் முக்கியமாக பணியாற்றுகிறார். இவர் 'தாணிக்குடம் பிரிட்ஜ்' என்ற இசைக் குழுவை நிறுவி நடத்தி வருகிறார். அதில் இவர் ஓர் பாடகராகவும், வயலின் இசைக் கலைஞராகவும் இருக்கிறார். 96 என்ற தமிழ் படத்தில் தனது பணிக்காக சிறந்த இசை இயக்குனருக்கான பிலிம்பேர் விருதை வென்றார்.

## தனிப்பட்ட வாழ்க்கை
கோவிந்த், 1988 அக்டோபர் 29 அன்று பீதாம்பரன்- வசந்தகுமாரி தம்பதியினருக்குப் பிறந்தார். இவர் கேரளாவின் திரிச்சூரின் இரிஞ்ஞாலகுடாவிலுள்ள ஓர் இசைக் குடும்பத்தைச் சேர்ந்தவர். இவரின் தந்தையின்  அண்ணன் கோபிநாதன் ஓர் கர்நாடக இசைக்கலைஞர் ஆவார். மேலும் இசையின் ஆரம்பகால வெளிப்பாடு இவரது மாமா மூலமாகவே இருந்தது. கோவிந்த், சாதியை அகற்றுவதற்கான முயற்சியாக மேனன் என்ற தனது குடும்பப் பெயரை  தனது தாயின் பெயரான வசந்தா என்பதை எடுத்துக் கொண்டு, கோவிந்த் வசந்தாவாக மாறினார். இது ஒரு தமிழ் தொலைக்காட்சி சேனலில் ஒரு நிகழ்ச்சியில் நடிகர் விஜய் சேதுபதியால் வெளிப்படுத்தப்பட்டது. இவரின் தந்தை 2012 ஆம் ஆண்டில் கேரள அரசின் நீர்ப்பாசனத் துறையில் பணிபுரிந்து ஓய்வு பெற்றதிலிருந்து, தாணிக்குடம் பிரிட்ஜ் இசைக்குழுவில் நட்சத்திர நடிகராக இருந்து வருகிறார். கோவிந்த் தனது நீண்டகால காதலியான இரஞ்சினி அச்சுதன் என்பவரை 4 திசம்பர் 2012 அன்று திருமணம் செய்து கொண்டார். மலையாள நடிகை ஐஸ்வர்யா இலட்சுமி இவரது உறவினராவார்.

## மேற்கோள்கள்

## வெளி இணைப்புகள்
* 

பகுப்பு:1988 பிறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
அபிசேக் வெர்மா

**அபிசேக் வெர்மா** (*Abhishek Verma*) இந்தியாவைச் சேர்ந்த ஒரு துப்பாக்கி சுடும் விளையாட்டு வீரராவார். 1989 ஆம் ஆண்டு ஆகத்து மாதம் முதல் தேதியன்று இவர் பிறந்தார். 2019 ஆம் ஆண்டு நடைபெற்ற பீகிங்கில் நடைபெற்ற பன்னாட்டு துப்பாக்கி சுடுதல் கூட்டிணைவுப் போட்டியில் 10 மீ காற்றுத் துப்பாக்கி பிரிவில் அபிசேக் தங்கப் பதக்கம் வென்றார். 2018 ஆம் ஆண்டு யாகர்த்தாவில் நடைபெற்ற ஆசிய விளையாட்டுப் போட்டிகளில் இதே 10 மீ காற்றுத் துப்பாக்கிப் பிரிவில் வெண்கலப் பதக்கம் வென்றார். 2020 டோக்கியோ கோடைகால ஒலிம்பிக் போட்டிகளில் விளையாடவும் அபிசேக் தகுதி பெற்றார். 10 மீட்டர் காற்றுத் துப்பாக்கி வகை குறிபார்த்து சுடுதல் போட்டியின் தரநிலையில் அபிசேக் தற்போது முதலிடத்தில் இருக்கிறார்.

உலகக் கோப்பையில் இரட்டை தங்கப் பதக்கம் வென்ற அபிசேக்கு கணினி அறிவியலில் பொறியியல் பட்டம் படித்திருக்கிறார். சைபர் குற்றம் தொடர்பான வழக்குகளைச் சமாளிக்க விரும்புகிறார்.   
ரியோ டி செனிரோவில் நடைபெற்ற உலக்க் கோப்பை துப்பாக்கி சுடும் போட்டியில் அபிசேக் இரண்டாவது தங்கப் பதக்கத்தை வென்றார். 
## மேற்கோள்கள்

## புற இணைப்புகள்
*

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:குறி பார்த்துச் சுடும் வீரர்கள்
பகுப்பு:அரியானா நபர்கள்
பகுப்பு:இந்திய விளையாட்டு வீரர்கள்
ஐஸ்வர்யா இலட்சுமி

**ஐஸ்வர்யா இலட்சுமி** (*Aishwarya Lekshmi*)(பிறப்பு: செப்டம்பர் 6, 1991) ஓர் இந்திய நடிகையும், வடிவழகியுமாவார். இவர் மலையாளப் படங்களில் முக்கியமாக பணியாற்றுகிறார். ஒரு சில தமிழ் படங்களிலும் நடித்து வருகிறார். 2014 ஆம் ஆண்டில் ஒரு வடிவழகியாக தனது வாழ்க்கையைத் தொடங்கிய இவர், 2017 ஆம் ஆண்டில் *[[நண்டுகளூடெ நாட்டில் ஓரிடவேளா]]* படத்தின் மூலம் தனது நடிப்பில் அறிமுகமானார்.

இவர் *மாயநதி* (2017), *வரதன்* (2018), *விஜய் சூப்பரும் பௌர்ணமியும்* (2019), *அர்ஜென்டினா பேன்ஸ் காட்டூர்கடவு* (2019) போன்ற படங்களில் தோன்றினார். ஆக்சன் (2019) என்ற படத்தின் மூலம் தமிழில் அறிமுகமானார். பின்னர் ஜகமே தந்திரம் (2021) படத்தில் நடித்தார். இவர் சிறந்த தென்னிந்திய அறிமுக நடிகைக்கான பிலிம்பேர் விருது உட்பட பல விருதுகளைப் பெற்றுள்ளார்.

## ஆரம்ப கால வாழ்க்கை
ஐஸ்வர்யா, 1991 செப்டம்பர் 6ஆம் தேதி இந்தியாவின் கேரளாவில் பிறந்தார். திருவனந்தபுரத்தின் ஹோலி ஏஞ்சல்ஸ் பள்ளியில் பயின்றார். எர்ணாகுளத்தில் உள்ள ஸ்ரீ நாராயணா மருத்துவ நிறுவனத்தில் தனது மருத்துவர் பட்டத்தை 2016இல் முடித்தார். பின்னர், தனது பயிற்சியினையும் இக்கல்லூரியிலேயே முடித்தார். இவர் திருவனந்தபுரம், கொச்சி ஆகிய இடங்களில் வசிக்கிறார்.

தான் "ஒருபோதும் நடிப்பைத் திட்டமிடவில்லை" என்று இவர் கூறுகிறார். ஆனால் தனது படிப்பை முடித்ததும், நிவின் பாலி நடித்த "நண்டுகளூடெ நாட்டில் ஓரிடவேளா" என்ற குடும்ப நாடகப் படத்திற்காக ஒரு முக்கிய பாத்திரத்தில் நடிக்க இயக்குநர் அல்தாஃப் சலீம் அழைப்பு விடுத்தபோது அதை முயற்சிக்க முடிவு செய்தார். பின்னர் ஆஷிக் அபு எழுதிய காதல் படமான *மாயநதியில்* ஒரு முன்னனி பெண் கதாபாத்திரத்தில் நடித்தார். இந்த படம் ஒரு பெரிய வெற்றியாக மாறியது. மேலும், ஒரு ஆர்வமுள்ள நடிகையாக இவரது பாத்திரம் பாராட்டுக்களைப் பெற்றது. 2018 ஆம் ஆண்டில், இவர் பகத் பாசிலுடன் *வரதன்* படத்தில் தோன்றினார். 2019ஆம் ஆண்டில் ஐஸ்வர்யா *விஜய் சூப்பரும் பௌர்ணமியும்*, *அர்ஜென்டினா பேன்ஸ் காட்டூர்கடவு*, *பிரதர்ஸ் டே* ஆகிய மூன்று மலையாள படங்களில் தோன்றினார். விஷால் இணையாக ஆக்சன் (2019) என்ற படத்தின் மூலம் தமிழில் அறிமுகமானார். பின்னர் இவர் தனுஷுடன் இணைந்து தமிழ் கேங்க்ஸ்டர் படமான ஜகமே தந்திரம் (2021) என்ற படத்தில் தோன்றினார். அதில் இவர் அட்டில்லா என்ற வேடத்தில் நடித்தார். இது நெற்ஃபிளிக்சில் நேரடியாக வெளியிடப்பட்டது.

## மேற்கோள்கள்

## வெளி இணைப்புகள்

* 
* 

பகுப்பு:தமிழ்த் திரைப்பட நடிகைகள்
பகுப்பு:1990 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:திருவனந்தபுரம் மாவட்ட மக்கள்
ஜோதி (தொலைக்காட்சித் தொடர்)

**ஜோதி** என்பது சன் தொலைக்காட்சியில் மே 29 முதல் 1 ஆகத்து 2021ஆம் ஆண்டு வரை வாரயிறுதி நாட்களில் இரவு 9:30 மணிக்கு ஒளிபரபப்பான  மீயியற்கை மற்றும் கனவுருப்புனைவு கலந்த தொலைக்காட்சி நாடகத் தொடர் ஆகும். இந்த தொடர் நந்தினி என்ற தொடரின் வழித் தொடராக சுந்தர் சி. மற்றும் குஷ்பூ ஆகியோர் சன் என்டர்டெயின்மெண்ட் மற்றும் அவினி சினிமேக்ஸ் போன்ற நிறுவனங்களின் கீழ் தயாரிக்க, ராஜ்கபூர் என்பவர் இத்தொடரை இயக்கியுள்ளார்.

இந்த தொடரில் மேகா ஸ்ரீ, விஷ்ணு உன்னிகிருஷ்ணன் மற்றும் சந்தனா ஆகியோர் முதன்மைக் கதாபாத்திரத்தில் நடிக்க, இவர்களுடன் சீமா, அனுராதா, கே. சிவசங்கர், அனு மோகன், சிங்கமுத்து போன்ற பலர் நடித்துள்ளனர். இந்த தொடர் 1 ஆகத்து 2021 அன்று 13 அத்தியாயத்துடன் நிறைவு பெற்றது.

இந்த தொடர் தமிழ் மொழியில் ஒளிபரப்புவதற்கு முன்பு தெலுங்கு மற்றும் வங்காளம் மொழிகளில் ஒளிபரப்பானது. அத்துடன் கன்னடம் மற்றும் மலையாள மொழிகளிலும் ஒளிபரபபானது.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் திகில் புனைவு தொலைக்காட்சி தொடர்கள்
பகுப்பு:தமிழ் கனவுருப்புனைவு தொலைக்காட்சி தொடர்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
மானா பட்டேல்

**மானா பட்டேல்** (*Maana Patel*)  இந்தியாவின் குசராத்து மாநிலம் அகமதாபாத்தைச் சேர்ந்த ஒரு நீச்சல் வீராங்கனையாவார். 2000 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். பின்புற நீச்சல் வகை போட்டிகளில் இவர் இந்தியாவின் சார்பாக போட்டியிட்டு வருகிறார்.

## நீச்சல் தொழில்
மானா  பட்டேல் ஏழு வயதில் நீந்தத் தொடங்கினார்.

டோக்கியோ கோடைகால ஒலிம்பிக்கிற்கு தகுதி பெற்ற முதல் இந்திய பெண் நீச்சல் வீரர் மானா பட்டேல் ஆவார். டோக்கியோவில் பெண்கள் 100 மீட்டர் பின்புற நீச்சல் போட்டியில் இவர் போட்டியிடுகிறார். 21 வயதான இவருக்கு  2019 ஆம் ஆண்டில் கணுக்கால் காயம் அடைந்தார், இந்த ஆண்டின் தொடக்கத்தில் மட்டுமே மீண்டு வந்தார்.

அவர் 13 வயதாக இருந்தபோது, ஐதராபாத்தில் நடந்த 40 வது இளையோர் தேசிய நீச்சல் வெற்றியாளர் போட்டியில்  200 மீட்டர் பின்புற நீச்சலில் 2: 23.41 வினாடிகளில் நீந்தி முடித்தார்.  2009 ஆம் ஆண்டு ஆகத்து மாதத்தில்  டோக்கியோவில் நடந்த ஆசிய வயது வாரி குழு வெற்றியாளர் போட்டியில் சிகா டாண்டன் வைத்திருந்த 2: 26.41 வினாடிகள் என்ற தேசிய சாதனையை முறியடித்தார்  தேசிய விளையாட்டுகளில் மானா 50 மீ பின்புற நீச்சல்   மற்றும் 200 மீட்டர் பின்புற நீச்சல்   போட்டிகளில்  தங்கப் பதக்கங்களை வென்றுள்ளார். 60 ஆவது தேசிய பள்ளி விளையாட்டுப் போட்டிகளில் (2015) 100 மீட்டர் பின்புற நீச்சல்   போட்டியில்  மானா தங்கப்பதக்கத்தை வென்றுள்ளார். மானா பட்டேல், ராசி பட்டேல், கீதாஞ்சலி பாண்டே மற்றும் தில்பிரீத் கவுர் ஆகியோர் 60 வது தேசிய பள்ளி விளையாட்டுப் போட்டியில் 4X100 மீட்டர் கட்டற்ற பாணி தொடர் நீச்சலில் வெள்ளிப் பதக்கம்  வென்றனர்.

2015 ஆம் ஆண்டு நடைபெற்ற ல் கோல்டு கோசுட்டு ஒலிம்பிக் போட்டிக்கு மானா தேர்ந்தெடுக்கப்பட்டார்.   அப்போட்டியில்  50 மீட்டர், 100 மீட்டர் மற்றும் 200 மீட்டர் பின்புற நீச்சல் போட்டிகளில்  வெள்ளிப் பதக்கங்களை வென்றார்; 50 மீட்டர் கட்டற்ற  பாணியில் வெண்கலம்; 4 × 100 மீட்டர் கட்டற்ற பாணி தொடர் நீச்சலில்  தங்கம்; 12 வது தெற்காசிய விளையாட்டுப் போட்டிகளில் (2016) 4 × 100 மீட்டர் நான்கு வகை தொடர் நீச்சல் போட்டியில் தங்கப் பதக்கங்களை மானே வென்றுள்ளார்.

2018 ஆம் ஆண்டு நடைபெற்ற 72 ஆவது மூத்த தேசிய நீச்சல் வெற்றியாளர் போட்டியில் மானா 3 தங்கப் பதக்கங்களை வென்றார்.

பெங்களூரில் 2019 ஆம் ஆண்டு நடைபெற்ற 10 ஆவது ஆசிய வயதுக் குழு வெற்றியாளர் போட்டியில் மானா ஆறு பதக்கங்களை (1 தங்கம், 4 வெள்ளி, 1 வெண்கலம்) வென்றார்.

2016 ஆம் ஆண்டு ஆகத்து மாத நிலவரப்படி மானா 11 பன்னாடு, 61 தேசிய மற்றும் 75 மாநில அளவிலான பதக்கங்களை வென்றுள்ளார்.

## தனிப்பட்ட வாழ்க்கை
அகமதாபாத்தில் உள்ள குழந்தைகளுக்கான உத்காம் பள்ளியில் மானா வணிகம் பயின்றார்.  குசராத்து வித்யாபீத் நீச்சல் மையத்தில் கமலேசு நானாவதியிடம் பயிற்சி பெற்றார்.  அவர் தற்போது மும்பையில் உள்ள கிளென்மார்க் நீச்சல் பயிற்சிப்பள்ளியில்  பயிற்சியாளர் பீட்டர் கார்சுவெல்லின் கீழ் பயிற்சி பெறுகிறார்.

## மேற்கோள்கள்

## புற இணைப்புகள்
* Maana Patel  
* 2020 டோக்கியோ ஒலிம்பிக்கில் மானா பட்டேல்  தடகள சுயவிவரம்

பகுப்பு:வாழும் மக்கள்
பகுப்பு:2000 பிறப்புகள்
பகுப்பு:இந்திய நீச்சல் வீரர்கள்
பகுப்பு:அகமதாபாத் மாவட்ட நபர்கள்
சுசுரி அணை

மகாவீர் பந்தாரா (மகாவீர் லீவி) என்று அழைக்கப்படும் **சுசுரி அணை** (*Susri Dam*) இந்தியாவின் மகாராட்டிரா மாநிலத்தில் நந்துர்பார் மாவட்டத்தின் ஷாஹாதாவின் வடக்கே  தொலைவில் உள்ளது. சுசுரி அணை நீரைத் திசைதிருப்பும் நோக்கில் கட்டப்பட்ட அணையாகும்.

சுசுரி ஆறு கோமாய் நதியின் வடியாறாகும். இரண்டு ஆறுகளும் சாத்பூரா மலைத்தொடரில் உருவாகின்றன. சகாடாவிற்கு வடக்கே 7 கி.மீ. தொலைவில் தாரா பேட்டை அருகே இரண்டு ஆறுகளும் 200 முதல் 500 மீட்டருக்கு அருகருகே பயணிக்கின்றன. சுமார் 10 ஆண்டுகளுக்கு முன்பு பொறியாளர்கள் கரையினை சுசுரி ஆற்றின் நீர் பாதையைத் தடுக்க கட்டினர். கோமாய் ஆற்றில் அதிகமாக வரும் ஆற்றின் நீர் சுசுரி ஆற்றில் வரும் வகையில் கட்டப்பட்டது. எனவே கோமாய் ஆற்றில் கட்டப்பட்ட சுசுரி அணை இப்பணியினைச் செய்கிறது. இது சுசுரி தடுப்பணையிலிருந்து  தூரத்தில் உள்ளது. சுசுரி அணையில் உள்ள தண்ணீர் நீர்ப் பாசனத்திற்குப் பயன்படுத்தப்படுகிறது.

சுசுரி அணை அதிகாரப்பூர்வ பதிவில் 'மகாவீரர் பந்தாரா' என்று குறிப்பிடப்பட்டுள்ளது. பல நூற்றாண்டு பழமைவாயந்த மகாவீரர் சிற்பம் கோமை ஆற்றில் சுமார் 500 மீட்டர் தொலைவில் உள்ளதால் இப்பெயர் பெற்றது. பாண்டவ லெனி வளாகத்தில் உள்ள மகாவீரர் சிற்பத்திற்கு அருகில் சுசுரி அணை அலுவலகம் கட்டப்பட்டுள்ளது. 

## மேற்கோள்கள்

 
பகுப்பு:Coordinates on Wikidata
பகுப்பு:மகாராட்டிர அணைகள்
யூட்ரோபிசு அசுவமேதி

***யூட்ரோபிசு அசுவமேதி (Eutropis ashwamedhi)*** என்பது அசுவமேத நடன அரணை அல்லது அசுவமேத மென்மையான அரணை என்றும் அழைக்கப்படுகிறது. ஊர்வன வகுப்பினைச் சார்ந்த இந்த அரணை இந்தியாவில் நாகார்ஜுனசாகர்-சிறீசைலம் புலிகள் காப்பக பகுதி உள்ளிட்ட ஆந்திராவின் கிருஷ்ணா மாவட்டங்களில் காணப்படுகிறது.

## மேற்கோள்கள்

* தாஸ், ஐ. 1996 தெற்காசியாவின் ஊர்வனவற்றின் உயிர் புவியியல். க்ரீகர் பப்ளிஷிங் கம்பெனி, மலபார், புளோரிடா

## வெளி இணைப்புகள்
* 

பகுப்பு:இந்திய ஊர்வன
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பிம்பா ராய்கர்

**பிம்பா ரெய்கர்**(*Bimba Raikar*)  ஒரு இந்திய அரசியல்வாதி.  இவர் நாடாளுமன்ற உறுப்பினர், இந்திய தேசிய காங்கிரசு சார்பில் போட்டியிட்டு, இந்தியாவின் நாடாளுமன்ற மாநிலங்களவை (மேலவை) உறுப்பினராக 2000 ஆம் ஆண்டு முதல் 2006 ஆம் ஆண்டு வரை பணியாற்றியுள்ளார்.

## மேற்கோள்கள்

பகுப்பு:1933 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:கர்நாடக நபர்கள்
மணிப்பூர் தவளை

***யூப்லிக்டிசு கோசி*** (*Euphlyctis ghoshi*) என்பது **மணிப்பூர் தவளை**, **கோசித் தவளை** என அறியப்படுகிறது. இது இந்தியாவின் மணிப்பூரில் காணப்படும் தவளைச் சிற்றினமாகும். இது மணிப்பூரின் குகேர்க் வனப்பகுதியில் உள்ள அகணிய உயிரியாகும்.

## மேற்கோள்கள்


பகுப்பு:இந்திய அகணிய உயிரிகள்
லெஹ்னா சிங் துர்

**லெஹ்னா சிங் துர்** (*Lehna Singh Tur*) ஒரு இந்திய சீக்கிய அரசியல்வாதி ஆவார். இவர் 1941 ஆம் ஆண்டு அமிர்தசரஸ் மாவட்டத்தின் துர் கிராமத்தில் ஜாதேதரின் மோகன் சிங் துர் என்பவரின் மகனாக பிப்ரவரி 12 ஆம் நாள் பிறந்தார். சண்டிகர் மற்றும் பாட்டியாலா பஞ்சாப் பல்கலைக்கழகத்தில் சட்டத்தில் இளங்கலைப்பட்டத்தைப் பெற்றார். இவர் 1972-ஆம் ஆண்டில் பல்தேவ் கவுரை மணந்தார். இவர் கூட்டுறவு வங்கிகள், உள்ளூர் அரசாங்கங்கள் மற்றும் பஞ்சாப் மாநில மின்சார வாரியம் உள்ளிட்ட பல்வேறு அமைப்புகளுக்கான சட்ட ஆலோசகராக பணியாற்றினார்.

1980ஆம் ஆண்டு நடைபெற்ற இந்தியப் பொதுத் தேர்தலில் தர்ன் தரன் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். 
இவரின் தந்தை முந்தைய மக்களவையில் தர்ன் தரனைப் பிரதிநிதித்துவப்படுத்தியிருந்தார். லெஹ்னா சிங் துர் ஒரு சிரோமணி அகாலி தளம் கட்சியின்  வேட்பாளராக நின்று 46% வாக்குகளைப் பெற்று, இந்திய தேசிய காங்கிரஸ் கட்சியின் வேட்பாளர் குர்தியான் சிங் தில்லானைத் தோற்கடித்தார். 1980 தேர்தலில் பஞ்சாபிலிருந்து ஒரு இடத்தை வென்ற ஒரே காங்கிரஸ் அல்லாத வேட்பாளர் இவர் ஆவார்.

குறிப்பாக, லெஹ்னா சிங் துர் தனது குடும்பத்தின் நிலைப்பாட்டிலிருந்து பயனடைந்தாலும், இவரது வேட்புமனுவை சிரோமணி அகாலி தளம் மற்றும் சிரோமணி குருத்துவாரா பிரபந்தக் குழுத் தலைவர்கள் எதிர்த்தனர்.மக்களவையில் இருந்த காலத்தில் இவர் சிரோமணி அகாலி தளத்திலிருந்து விலகினார். பாராளுமன்றத்தின் கீழ் சபையில் கட்சியைப் பிரதிநிதித்துவப்படுத்தவில்லை. லெஹ்னா சிங் துர் 2011 ஆம் ஆண்டில் இறந்தார். இவரது உடல் மாநில அரசின் முழுமையான அரசு மரியாதைகளுடன் தகனம் செய்யப்பட்டது. இவருக்கு ஒரு மகன், இரண்டு மகள்கள் இருந்தனர்.

## மேற்கோள்கள்

பகுப்பு:1941 பிறப்புகள்
பகுப்பு:2011 இறப்புகள்
பகுப்பு:பஞ்சாப் நபர்கள்
பகுப்பு:7வது மக்களவை உறுப்பினர்கள்
வைதரணா ஆறு

**வைதரணா ஆறு** (*Vaitarana River*) என்பது மகாராட்டிராவின் நாசிக் மற்றும் பால்கர் மாவட்டத்தில் உள்ள ஒரு ஆறாகும். தனசா இதன் இடது கரை துணை ஆறாகவும், பிஞ்சல், தெகராசா, சூர்யா இதன் வலது கரை துணை ஆறுகளாகவும் உள்ளன. வைட்டர்னாவின் மேல் பகுதிகள் சுத்தமாகவும் ஆனால் கீழ்ப்பகுதிகள் சுத்திகரிக்கப்படாத தொழில்துறை மற்றும் நகர்ப்புற கழிவுகளால் மாசுபட்டுக் காணப்படுகிறது. இந்தியாவில் மிகவும் மாசுபட்ட ஆறுகளில் ஒன்றாக வைதரண ஆறு உள்ளது.

## ஆற்றோட்டம்
இது திரிம்பகேசுவரருக்கு அருகிலுள்ள சகாயாத்ரி மலைத்தொடர்களில் உருவாகிறது. வைதரணா ஆறு இந்தியாவின் இரண்டாவது மிக நீளமான கோதாவரியிலிருந்து 2 கி.மீ. தூரத்தில் பாய்கிறது. அரபிக் கடலில் கலப்பதற்குச் சற்று முன்னதாக தான்சா ஆறுடன் வைதரணா ஆறு கலக்கிறது. சோவ் மற்றும் வாதிவ் தீவுகள் இதன் கரையோரத்தில் உள்ளன. அர்னாலா தீவு இதன் வாயிலில் உள்ளது. மும்பைக்கு நீர் வழங்கும் மூன்று பெரிய அணைகள் இந்த ஆற்றில் கட்டப்பட்டுள்ளன.

## முக்கியத்துவம்
மும்பையின் குடிநீரில் பெரும்பகுதியை வைதரணா ஆறு வழங்குகிறது. இது வடக்கு கொங்கன் பகுதியின் மிகப்பெரிய ஆறாகும். மகாராட்டிராவின் பால்கர் மாவட்டம் முழுமையும் ஓடக்கூடிய ஆறாகும்.

## சிறப்பு
எஸ் எஸ் வைதிரணா என்ற நீராவிக் கப்பலுக்கு இந்த ஆற்றின் பெயரிடப்பட்டுள்ளது.

## மேற்கோள்கள்


பகுப்பு:பால்கர் மாவட்ட ஆறுகள்
இரண்டாம் ஆகா கான்

**இரண்டாம் ஆகா கான்** (*Aga Khan II*), அல்லது **ஆகா அலி ஷா** (1830 ஈரானின் மஹல்லத் - ஆகஸ்ட் 1885, இந்தியாவின் புனே) நிசாரி இஸ்மாயிலி முஸ்லிம்களின் 47வது இமாம் ஆவார். ஈரானிய அரச குடும்பத்தில் உறுப்பினரான இவர் 1881இல் இமாம் ஆனார். இவர் தனது வாழ்நாளில், தனது சொந்த சமூகத்தை மட்டுமல்ல, இந்தியாவின் அதிக எண்ணிக்கையில் முஸ்லிம் சமூகத்தையும் மேம்படுத்த உதவினார். இவர் ஒரு தீவிர விளையாட்டு வீரரும் வேட்டைக்காரரும் ஆவார். ஆகா கான் என்ற பட்டத்தை வகித்த இரண்டாவது நிசாரி இமான் இவராவார்.

## மேற்கோள்கள்

பகுப்பு:புனே நபர்கள்
பகுப்பு:1885 இறப்புகள்
பகுப்பு:1830 பிறப்புகள்
முதலாம் ஆகா கான்

**முதலாம் ஆகா கான்**  (*Aga Khan I*) அல்லது **ஹசன் அலி ஷா** (1804–1881) கிர்மானின் ஆளுநராகவும், நிசாரி இஸ்மாயிலி முஸ்லிம்களின் 46வது இமாமாகவும், ஈரானிலும் பின்னர் இந்தியத் துணைக்கண்டத்திலும் முக்கிய முஸ்லீம் தலைவராகவும் இருந்தார். ஆகா கான் என்ற பட்டத்தை வைத்துக் கொண்ட முதல் நிசாரி இமாம் இவராவார்.   

## மேற்கோள்கள்

## மேலும் படிக்க
*

பகுப்பு:1881 இறப்புகள்
பகுப்பு:1804 பிறப்புகள்
மன்மோகன் சிங் (விமானி)

**மன்மோகன் சிங்** (*Man Mohan Singh*) (1905/06 - 3 மார்ச் 1942), ஓர் இந்திய விமானியாவார். 1930 ஆம் ஆண்டில், இங்கிலாந்தின் குரோய்டன் விமான நிலையத்திலிருந்து பிரித்தானிய இந்தியாவின் கராச்சிக்கு தனியாக பறந்த முதல் இந்தியராவார்.

## சுயசரிதை

இராவல்பிண்டியில் (இப்போது பாக்கித்தான்)  கைசர்-இ-ஹிந்த் பதக்கம் பெற்ற மருத்துவர் மகான் சிங்குக்கு மகனாகப்
பிறந்து அங்கேயே கல்வி கற்றார். பின்னர் இங்கிலாந்து சென்று குடிசார் பொறியியல், வான்வெளிப் பொறியியல் ஆகியவற்றில் பயிற்சி பெற்றார். மேலும், பறக்கவும் கற்றுக்கொண்டார். இவர் ஐந்து ஆண்டுகள் பிரிஸ்டலில் வசித்து வந்தார். லீட் குடும்பத்துடன் 24 உட்ஃபீல்ட் சாலையில் வசித்து வந்தார்.

## போட்டி

1929 ஆம் ஆண்டில் ஆகா கான்    நடத்திய இங்கிலாந்து-இந்தியா பயணத்தை (இரு வழிகளிலும்), தனியாகவும், ஒரு மாத காலத்திற்குள் பறக்க வேண்டும் என்ற நிபந்தனையுடன் அறிவித்த போட்டியில் பங்கேற்றார். 1930 ஆம் ஆண்டில், சிங் தனது விமானத்திற்கு "மிஸ் இந்தியா" என்று பெயரிட்டார். இருப்பினும், இவர் ஒரு நாள் காலக்கெடுவை ஒருநாள் அதிகமாக பறந்து தவறவிட்டார். விமானி ஆஸ்பி இஞ்சினியருக்கு பரிசு வழங்கப்பட்டது. சிங் பின்னர் இங்கிலாந்திலிருந்து தென்னாப்பிரிக்காவுக்கு தனியாக பறந்த முதல் இந்தியர் என்ற பெருமையைப் பெற்றார்.

இரண்டாம் உலகப் போரின் தொடக்கத்தில் சிங் இந்திய வான்படை தன்னார்வ நிறுவனத்தில் விமான அதிகாரியாக சேர்ந்தார். அதைத் தொடர்ந்து இவர் அரச கழக வான்படையின் கடலோரப் பிரிவில் சேர்ந்தார். அட்லாண்டிக் போரின்போது சுந்தர்லேண்ட் பறக்கும் படகு இவரது  கட்டளையின் கீழ் இயங்கியது. பின்னர் இவர் பிரித்தானிய இந்திய வான்படையுடன் பறக்கும் அதிகாரியானார். 1942 ஆம் ஆண்டில், மேற்கு ஆத்திரேலியாவின் புரூமுக்கு வந்த பறக்கும் படகுகளுடன் இவர் இருந்தார். சப்பானிய விமானத் தாக்குதல் இவர்கள் அனைவரையும் அழித்தது. இந்த தாக்குதலில் சிங் துறைமுகத்தில் மூழ்கி தப்பினார்.

## மேற்கோள்கள்

## வெளி இணைப்புகள்

*Sikhs in the army – Manmohan Singh 
*''Flight Global Archives''
*For the Aga Khan's Prize
*Model of Man Mohan Singh's Puss Moth

பகுப்பு:வானூர்தியியல் முன்னோடிகள்
பகுப்பு:1942 இறப்புகள்
அகோரியசு கன்சுடிரிக்டசு

***அகோரியசு கன்சுடிரிக்டசு*** (*Agorius constrictus*) என்பது சிங்கப்பூரில் காணப்படும் எறும்பினைப் போன்று ஒப்புப்போலிமையுடைய குதிக்கும் சிலந்தி சிற்றினமாகும்.

## விளக்கம்
இந்தச் சிலந்தி சுமார் சுமார் 6 மி.மீ. நீளமுடையது. ஆரஞ்சு-பழுப்பு நிற மார்பு-தலைப்பகுதி அகலத்தை விட இரண்டு மடங்கு நீளமானது. இதன் பின்புற விளிம்பில் பின்புற கண்களுக்குப் பின்னால் குறுக்காக ஓர் அழுத்தம் காணப்படும். மிக நீண்ட வயிற்றுப்பகுதியின் காரணமாக இது எறும்பு போலக் காணப்படும். இதன் முன்பகுதியில் சிறிய அடர் வண்ண முட்டைபோன்ற வடிவ பகுதி உள்ளது. மெல்லிய வெண்மையான பெரிய முட்டை வடிவ "இடுப்பு" பகுதி பின்னால் உள்ளது. கால்கள் மெல்லியதாக நீண்டு ஆரஞ்சு வண்ணத்தில் காணப்படும்.
இது காடுகளில் உள்ள இலைக் கழிவுகளுக்கிடையே வாழ்கின்றது.

## மேற்கோள்கள்

*  (2000): An Introduction to the Spiders of South East Asia. *Malaysian Nature Society*, Kuala Lumpur.
*  (2007): The world spider catalog, version 8.0. *American Museum of Natural History*.

## வெளி இணைப்புகள்

* Salticidae.org: Diagnostic drawings  and photograph 

பகுப்பு:சிலந்திகள்
சித்திரம் பேசுதடி (2021 தொலைக்காட்சித் தொடர்)

**சித்திரம் பேசுதடி** என்பது ஜீ தமிழ் தொலைக்காட்சியில் ஏப்ரல் 19, 2021 ஆம் ஆண்டு முதல் திங்கள் முதல் சனி வரை பிற்பகல் 3:00 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரின் கதை கவிதபாரதி என்பவர் இயக்க, தீபிகா ரங்கராஜ், ஷிவ் சதிஷ் மற்றும் பாபூஸ் பாபுராஜ் ஆகியோர் முதன்மைக் கதாபாத்திரத்தில் நடித்துள்ளனர்.

இத தொடர் சமூகத்தில் நடக்கும் பாலின சார்பு மற்றும் பெண் சிசுக்கொலை போன்ற பிரச்சினைகளை மையமாக கொண்டது தயாரிக்கப்பட்டுள்ளது. இந்த தொடரின் இறுதி அத்தியாயம் 12 நவம்பர் 2022 அன்று ஒளிபரப்பப்பாகி, 477 அத்தியாயங்களுடன் நிறைவு பெற்றது.

## கதை சுருக்கம்
குருமூர்த்தி (பாபுராஜ்) என்ற ஒரு காவல் அதிகாரி தனக்கு மகன் பிறக்காத காரணத்தால் தனது மனைவி மற்றும் மூன்று பெண்குழந்தைகளை விட்டுவிட்டு வேறு ஒரு பெண்ணை திருமணம் செய்கிறார். தனி ஒரு பெண்ணாக இந்த சமுதாயத்தில் வாழ்ந்து தனது பெண் பிள்ளைகளை வளர்க்கும் தாய் கோமதி. தந்தையை பழி வாங்க  ஐ.பி.எஸ் உயர் அதிகாரியாக ஆக வேண்டும் என்ற நோக்கத்தில் இருக்கும் தங்கமயில் (தீபிகா ரங்கராஜ்) என்ற பெண், ஆனால் விதி அவருக்கு கீழ் பணி செய்யவேண்டிய சூழ்நிலை. அதையும் தாண்டி தனது லட்சியத்தில் வென்று காதலன் ஆன ஜீவாவையும் எப்படி கரம் பிடித்தால் என்பது தான் கதை.

## நடிகர்கள்
### முதன்மை கதாபாத்திரம்
* தீபிகா ரங்கராஜ் - தங்கமயில்
* ஷிவ் சதிஷ் - ஜீவா
* பாபூஸ் பாபுராஜ் - குருமூர்த்தி

### தங்கமயில் குடும்பத்தினர்
* ஜெயஶ்ரீ (முன்பு) / கரோலின் ஹில்ட்ரட் (தற்போது) - கோமதி (தாய்)
* ஷெரின் ஜானு - மலர் (அக்கா)
* அபிநயா - கயல் (இரண்டாவது சகோதரி)

### ஜீவா குடும்பத்தினர்
* அசோக் பாண்டியன் - ராஜசேகர் (தந்தை)
* தரணி - பவானி (தாய்)
* அனில் நேரெட்மில் - கார்த்திக் (மூத்த சகோதரன்)
* சாய் லதா - இசை (சகோதரி)
* சுவேதா சுப்பிரமணியம் - காயத்ரி (கார்திக்கின் மனைவி, கோபி மற்றும் மதுவதந்தியின் சகோதரி)

### மதுவதந்தி குடும்பத்தினர்
* சுவேதா - மதுவதந்தி (கயாத்திரியின் சகோதரி)
* தசாரதி - நாட்ராயன் (தந்தை)
* ஷீலா (முன்பு) / ஐஸ்வர்யா (தற்போது) - மல்லிகா நாட்ராயன் (தாய்)
* ஐயப்பன் - கோபி (மூத்த சகோதரன், மலரின் காதலன்)

### துணை கதாபாத்திரம்
* பூஜா ராம்கி - தேனு (தங்கமயிலின் நண்பி)
* விசாலாட்சி மணிகண்டன் - தங்கம் (குருமூர்த்தியின் இரண்டாவது மனைவி)

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 
* ''Chithiram Pesuthadi'' at ஜீ5

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
சி. பி. சுப்பையா முதலியார்

**கோவை சி.பி. சுப்பையா  முதலியார்** (*C. P. Subbaiah Mudaliar*, 19 ஆகஸ்ட், 1895 - 28 மார்ச், 1967) என்பவர் இந்திய சுதந்திர போராட்ட வீரர், கோயம்புத்தூர் முன்னாள் சட்டமன்ற உறுப்பினர். தமிழ்நாட்டில் காங்கிரஸ் இயக்கத்தில் செல்வாக்கு  மிகுந்த தலைவராய் இருந்தவர். 1940 இல்  காங்கிரஸ் கட்சியின் தலைவர் பதவி தேர்தலுக்கு காமராஜரிடம் வெறும் மூன்று ஓட்டு வித்தியாசத்தில் தோல்வியடைந்தார்.
இந்திய தேசிய காங்கிரசின் துணைத் தலைவராக பல ஆண்டுகள் பதவி வகித்தவர்.

## பிறப்பு
கோவை மாவட்டத்தில் செங்குந்தர்  குலத்தில் பெரியசாமி முதலியார்  மீனாட்சி அம்மாள் தம்பதியருக்கு 1895 இல் கோவையில் சுப்பையா பிறந்தார். இவருக்கு ஒரு தம்பி, விஸ்வநாதன் முதலியார் மற்றும் தங்கை மங்கலாம்பல் இருந்தனர்.
## வாழ்க்கை
தேசதந்தை மகாத்மா காந்தியின் சித்தாந்தத்தால் ஈர்க்கப்பட்ட சுப்பையா முதலியார் தனது 22 வயதில் முதல் உலகப் போருக்குப் பிறகு சுதந்திர இந்தியாவுக்கான சுதந்திரப் போராட்டத்தில் நுழைந்தார்.

இந்திய சுதந்திர இயக்கம் சுப்பையா காங்கிரஸ் கட்சியில் சேர்ந்தார் மற்றும் சுதந்திர போராட்டத்தில் ஆங்கிலேயர்களால் பலமுறை சிறையில் அடைக்கப்பட்டார்.

கோயம்புத்தூர் சிறையில் கப்பல் ஓட்டியா தமிழன் வ.வு. சிதம்பரனருடன் சுப்பையா முதலியார் சிறைவாசம் இருந்துள்ளார். 
 
இவரின் பேசும் திறன் மற்றும் கடுமையான உறுதியால் அவர் கோவையில் காங்கிரஸ் கட்சியின் செயலாளராக தேர்ந்தெடுக்கப்பட்டார். இன்றைய பாகிஸ்தான் கராச்சியில் பண்டிட் ஜவஹர்லால் நேருவுடன் சுப்பையாவின் எழுச்சியூட்டும் பேச்சு அவருக்கு "கராச்சி தாத்தா" என்ற பெயரைப் பெற்றுத்தந்தது.

1937 ஆம் ஆண்டில், நீதிக் கட்சியைச் சேர்ந்த சி.எஸ்.ரத்தின சபாபதி முதலியருக்கு எதிரான பொதுத் தேர்தலில் போட்டியிட்டு சுப்பையா முதலியார் வெற்றி பெற்றார் மற்றும் மெட்ராஸ் மாநில சட்டமன்ற உறுப்பினராகப் பணியாற்றினார்.

இவரின் அறிவுரையாளர்  சி.ராஜகோபாலச்சாரி  தனது அரசியல் போராட்டத்தை தொடர்ந்தது சத்ய மூர்த்தி வேட்பாளராக எதிராக போட்டியிட்ட காமராஜ் காங்கிரஸ் கட்சி தலைவர் தேர்தலில். அவர் தேர்தலில் 3 வாக்குகள் வித்தியாசத்தில் தோல்வியடைந்தார், காமராஜ்  காங்கிரஸ் கட்சியின் தலைவரானார். இது இந்திய அரசியலின் வரலாற்றில் ஒரு திருப்புமுனையாக அமைந்தது.

அவினாசிலிங்க செட்டியார் தனது சிறையில் இருந்த நாட்களைப் பற்றி "சுப்பையாவுடன்" என்று தனது புத்தகத்தில் எழுதியுள்ளார் - தி சேக்ரட்டச் - ஆன் சுயசரிதை சுதந்திரத்திற்குப் பிந்தைய இந்தியா சுதந்திரம் பெற்ற பிறகு, சுப்பையா செயலில் உள்ள அரசியலில் இருந்து ஓய்வு பெறுவதாக அறிவித்தார்.
 
1950 ஆம் ஆண்டில், இந்தியா குடியரசாக மாறிய பின்னர், சுப்பையாவின் நண்பர் இந்தியாவின் முதல் ஜனாதிபதியான டாக்டர் ராஜேந்திர பிரசாத் சுப்பையாவுக்கு மாநிலங்களவை உறுப்பினர் பதவியை வழங்குவதாக கூறினார். இந்தியா சுதந்திரமானவுடன் தனது வேலை முடிந்துவிட்டது என்று கூறி,  அதை பணிவுடன் மறுத்து மற்றும் படித்த இளைஞர்களுக்கு இந்த வாய்ப்பை வழங்குமாறு பரிந்துரைத்தார்.

இந்த நடவடிக்கையைப் பாராட்டிய கல்கி கிருஷ்ணமூர்த்தி கல்கி வார இதழில் "சுப்பையா போட்டா போடு" என்ற கட்டுரையை எழுதினார். தனது சுதந்திரப் போராட்டத்திற்காக அவருக்கு வழங்கப்பட்ட அனைத்து ஓய்வூதியங்களையும் மானியங்களையும் சுப்பையா வாங்க மறுத்துவிட்டார்.

மார்ச் 28, 1967 அன்று கும்பகோணம் அருகில் உள்ள சீர்காழி ரயில் நிலையத்தில் மாரடைப்பால் இறந்தார்.

இவர் கோயம்புத்தூரில் வசித்து வந்த தெருவுக்கு அவரது நினைவாக சுப்பையா முதலியார் தெரு என்று பெயரிடப்பட்டது.
## மேற்கோள்கள்

பகுப்பு:1895 பிறப்புகள்
பகுப்பு:1967 இறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
மாயா கோட்னானி

**மாயா சுரேந்திரகுமார் கோட்னானி** (*Maya Surendrakumar Kodnani*) என்பவர் குஜராத் அரசாங்கத்தில் பெண்கள் மற்றும் குழந்தைகள் மேம்பாட்டுக்கான முன்னாள் மாநில அமைச்சர் ஆவார்.  பாரதீய ஜனதா வேட்பாளராக நரோடா சட்டசபைத் தொகுதியை பிரதிநிதித்துவப்படுத்த தேர்ந்தெடுக்கப்பட்ட பின்னர் கோட்னானி குஜராத்தின் 12 வது சட்டமன்றத்தின் உறுப்பினரானார்.

2002 குஜராத் வன்முறையின் போது நரோடா பாட்டியா படுகொலையில் பங்கேற்றதற்காக கோட்னானிக்கு 2012 ஆம் ஆண்டில் இருபத்தெட்டு ஆண்டுகள் சிறைத்தண்டனை விதிக்கப்பட்டது. ஆனால், 2018 ஆம் ஆண்டில் குஜராத் உயர் நீதிமன்றத்தால் இவர் விடுவிக்கப்பட்டார். இந்த வழக்கில் தண்டனை பெற்ற மிகவும் மதிப்பு மிக்க நபர்களில் ஒருவரும் குற்றம் சாட்டப்பட்ட ஒரே பெண்மணியும் இவரேயாவார்.

## ஆரம்பகால வாழ்க்கை
கோட்னானி ராஷ்டிரிய சுயம்சேவக் சங்கத்தின் உறுப்பினர் ஒருவரின் மகள் ஆவார். இவர்  இந்தியப் பிரிவினையின் போது இந்தியாவிற்கு வந்தவர். இவர் தனது ஆரம்பக் கல்வியை குஜராத்தி மொழி  வழி பயிற்றுவிக்கும் பள்ளியில் பெற்றார்.  ராஷ்டிரிய சுயம்சேவக் சங்கத்தின் பெண்களுக்கான  இணை அமைப்பான ராஷ்டிர சேவிகா சமிதியில் சேர்ந்தார்.

கோட்னானி பரோடா மருத்துவக் கல்லூரியில் சேர்ந்தார், அங்கு இவர் தனது மருத்துவம் மற்றும் அறுவை சிகிச்சையில் இளங்கலைப் பட்டத்தைப் பெற்றார். மேலும், இவர் இங்கு மகளிர் நலம் மற்றும் மகப்பேறியல் பிரிவில் பட்டயப்படிப்பையும் முடித்தார்.  இவர் அகமதாபாத், நரோடா, குபர்நகரில் சிவம் மகப்பேறு மருத்துவமனையை அமைத்தார்.

## அரசியல் வாழ்க்கை
1995 ஆம் ஆண்டில் அகமதாபாத் குடிமைத் தேர்தல்களுடன் கோட்னானி தனது அரசியல் வாழ்க்கையைத் தொடங்கினார். இவர் பாரதிய ஜனதா கட்சியின் சார்பில் நரோடா தொகுதியில் இருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார். 1998 ஆம் ஆண்டில், இவர் தேர்தலில் 75,000 வாக்குகள் வித்தியாசத்தில் வெற்றி பெற்றார்.  டிசம்பர் 2002 இல், 2002 குஜராத் கலவரங்களுக்கு பின்னர், இவர் 110,000 வாக்குகள் வித்தியாசத்தில் வெற்றி பெற்றார்.  2007 ஆம் ஆண்டில், இவரது வெற்றிக்கான வாக்கு வித்தியாசம் 180,000 வாக்குகளாக இருந்தது. 2007ஆம் ஆண்டுத் தேர்தலில் வெற்றி பெற்ற பின்னர், நரேந்திர மோடியின் அரசாங்கத்தில் குஜராத்தின் பெண்கள் மற்றும் குழந்தைகள் மேம்பாட்டு அமைச்சராக இவர் அறிவிக்கப்பட்டார். நரோடா பாட்டியா படுகொலை வழக்கில் குற்றம் சாட்டப்பட்டதால் கைது செய்யப்படவிருந்த நிலையில், 2009 ஆம் ஆண்டில் அவர் பதவியில் இருந்து விலகினார்.

## தனிப்பட்ட வாழ்க்கை
மாயா கோட்னானி ஒரு பொது மருத்துவரான சுரேந்திர கோட்னானியை மணந்தார்.

## மேற்கோள்கள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பட்டுச் சேலை

**பட்டுச் சேலைகள்**, இந்தியாவின் தமிழ்நாடு மாநிலத்திற்கு அடுத்து அசாம் மாநிலத்தில் அதிகம் உற்பத்தியாகிறது. பட்டுச்  சேலைகள் பட்டு நூல்களைக் கொண்டு, கைத்தறி நெசவுகள் மூலம் கைகளால் தயாரிக்கப்பட்டுகிறது. தமிழ்நாட்டில் மட்டும் பட்டு நூலின் மேற்புறத்தில் வெள்ளி முலாம் பூசப்பட்டு பின்னர் அதற்கு மேல் தங்க முலாம் பூசப்பட்ட ஜரிகை நூல்களைக் கொண்டு அழகியப் பட்டுச் சேலைகள் தயாரிக்கப்படுகிறது. ஆனால் அசாம் பகுதியில் ஜரிகை இல்லாத பழுப்பு மட்டும் சிவப்பு நிறம் கலந்த பட்டுச் சேலைகள் மட்டும் தயாரிக்கப்படுகிறது.

## தமிழ்நாட்டில் பட்டுத் துணிகள் உற்பத்தி
தமிழ்நாட்டில் காஞ்சிபுரம் மற்றும் அதன் 12 சுற்றுப்பகுதிகளில் நெய்யப்படும் கைத்தறி நெசவுப் பட்டுச் சேலைகளுக்கு மட்டும் புவிசார் குறியீடு பெற்றுள்ளது. மேலும் தமிழ்நாட்டின் ஆரணி, திருபுவனம் மற்றும் கும்பகோணம் பகுதிகளிலும் அசல் ஜரிகைப் பட்டுச் சேலைகள் உற்பத்தியாகிறது. சேலம் நகரத்தில் அசல் வெண்பட்டு ஜரிகை கரை வேட்டிகள் உற்பத்தியாகிறது.

## பட்டுச் சேலைகளின் வகைகள்
உலகில் துசர் பட்டுத் துணி உற்பத்தியில் இந்தியா இரண்டாம் இடம் வகிக்கிறது. டசர் பட்டுத் துணி, இந்திய மாநிலமான பிகாரின் பாகல்பூர், மேற்கு வங்காளத்தின் மால்டா நகரம் மற்றும் ஒடிசா, சத்தீஸ்கர் மற்றும் ஜார்கண்ட் மாநிலங்களில் அதிகம் உற்பத்தியாகிறது. மேலும் *காஞ்சிபுரம் பட்டுச் சேலைகள்* தமிழ்நாட்டின் காஞ்சிபுரம் மற்றும் ஆரணி பகுதிகளிலும், அசல் எரி பட்டு மற்றும் *மூகா பட்டுச் சேலைகள்* அசாம் மாநிலத்திலும், *பனாரஸ் பட்டுச் சேலைகள்*  உத்தரப் பிர்தேசத்தின் வாரணாசி மாவட்டத்திலும்*, பாலுசாரி பட்டுச் சேலைகள்* மேற்கு வங்காளத்தின் (Baluchari Silk Sari)  முர்சிதாபாத் மாவட்டத்திலும், *சந்தேரி பருத்திப் பட்டுச் சேலைகள்* மத்தியப் பிரதேசத்திலும், *சம்பல்புரி பட்டுச் சேலைகள்* ஒடிசாவின் பெர்காம்பூர், பர்கஃட், சம்பல்பூர் பகுதிகளிலும்,  **பைத்தானி பட்டுச் சேலைகள்** மகாராஷ்டிரா மாநிலத்தின் அவுரங்காபாத் நகரத்திலும்,  *மைசூர் பட்டுச் சேலைகள்* மைசூரிலும் உற்பத்தியாகிறது. 

## பட்டு நூல் உற்பத்தி மையங்கள்
பட்டுச் சேலைகள் தயாரிப்பதற்கான அசல் பட்டு நூல்கள் பட்டுப்புழு வளர்ப்பு மூலம் தயாரிக்கப்படுகிறது. இப்பட்டுப்புழு வளர்ப்பு நிலையங்கள் தமிழ்நாடு, மைசூர், ஆந்திரப் பிரதேசம், மேற்கு வங்காளம், ஜம்மு காஷ்மீர் மற்றும் அசாம் ஆகிய மாநிலங்களில்  அதிகம் உள்ளது.

## ஜரிகை உற்பத்தி மையங்கள்
பட்டுச் சேலைகளை அழகுப்படுத்தும் பட்டு நூலின் மீது வெள்ளி மற்றும் தங்க முலாம் பூசப்பட்ட ஜரிகை நூல்கள் இந்தியாவில் சூரத் மற்றும் காஞ்சிபுரம் நகரத்தில் உள்ள ஓரிக்கைப் பகுதியில் அதிகம் உற்பத்தி செய்யப்படுகிறது.

## மேற்கோள்கள்


பட்டுத் துணிகள்
ஜென்னா பிஷ்ஷர்

**ரெஜினா மரி "ஜென்னா" பிஷ்ஷர்** (பிறப்பு மார்ச் 7, 1974), ஒரு அமெரிக்க நடிகை ஆவார், அவர் "பாம் பீஸ்லி" எனும் கதாபாத்திரமாக என்.பி.சி. இன்  சூழ்நிலை நகைச்சுவையான "தி ஆபிஸில்" (2005–2013) நடித்ததற்காக மிகவும் பிரபலமானவர், இதற்காக அவர்,  2007 ஆம் ஆண்டின் "நகைச்சுவைத் தொடரில் சிறந்த துணை நடிகை"க்கான பிரைம் டைம் எம்மி விருதுக்காக பரிந்துரைக்கப்பட்டார். மேலும் நிகழ்ச்சியின் இறுதி பருவத்திற்கான தயாரிப்பாளராகவும் இருந்தார்.பின்னர், ஜென்னா  *பிளேட்ஸ் ஆஃப் குளோரி* (2007), *வாக் ஹார்ட்: தி டீவி காக்ஸ் ஸ்டோரி* (2007), *தி பிரமோஷன்* (2008), *ஹால் பாஸ்* (2011) மற்றும் *தி ஜெயண்ட் மெக்கானிக்கல் மேன்* (2012) போன்ற திரைப்படங்களில் தோன்றினார். என்.பி.சியின் நகைச்சுவை-நாடகத் தொடரான ​​*யூ, மீ அண்ட் அபோகாலிப்ஸில்*, ரோண்டா மெக்னீலாகவும் தோன்றினார்.  ஏ.பி.சி. சூழ்நிலை நகைச்சுவையான *ஸ்பிளிட்டிங் அப் டுகெதரிலும்* (2018–2019)   நடித்தார்.

பிஷ்ஷரின் முதல் நூலான, *தி ஆக்டர்ஸ் லைஃப்: எ சர்வைவல் கைடு*, ஸ்டீவ் கேரலின் அறிமுகத்துடன், நவம்பர் 2017 இல் வெளியிடப்பட்டது.

## மேற்கோள்கள்

பகுப்பு:அமெரிக்க நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:1974 பிறப்புகள்
பகுப்பு:வாழும் மக்கள்